jkorsvik/nowiki_second_scrape_merged huggingface dataset:
Sandhøhallet

Sandhøhallet er en liten isbre i Orvinfjella i Dronning Maud Land. Den strømmer sørøstover på sørsiden av  Sandhø i Conradfjella.
Kartlegging av området ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 12707
Sandhøhallet Stadnamn i norske polarområde, Norsk polarinstitutt
Vindegghallet

Vindegghallet er en isbre i Wohlthatmassivet i Dronning Maud Land. Den strømmer vestover i om lag seks kilometer mellom Vindegga i sør og Flånuten i nord i Humboldtfjella.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under  den norske antarktisekspedisjonen 1956–60.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 15526
Vindegghallet Stadnamn i norske polarområde, Norsk polarinstitutt
Roberth Lien

Roberth Lien (født 7. mai 1971) er en norsk musiker og trommeslager. Han er kjent som tidligere trommeslager i Vassendgutane. Han har også vært trommeslager i Skavank. Han har hatt mange freelanceoppdrag, t.d. for Bryggerigangen Bluesband, Mike sanches (Big town playboys), Lazy Lester . Roberth var også medlem i Old School Blues Revue, som ga ut et album Still learning the game i (2012) sjanger Blues .  Roberth spilte sammen med Sivert Bjørdal band som ga ut albumet Pure country i 2012 . Han spiller nå trommer fast sammen med Lizz . Lizz vant musikkprisen i 2020 og har gitt ut et album Untie me . (2018)  Sjanger pop .


== Diskografi ==


=== Vassendgutane ===
Gi clutch (2002)
Live Rockefeller (2007) DVD
XO (2008)
Festi ekje slutt - Beste HITtil (2012)


=== Skavank ===
Metode (2001)


=== Old school blues revue ===
Still learning the game (2012)


=== Sivert Bjørdal ===
Pure Country (2006)


=== Ole Ose ===
In my heart (2015)


=== Bære og briste ===
Helt seriøst (2010)Ingolf Nilsen

• Sleepwalking (2020)
Occupy-bevegelsen

Occupy-bevegelsen (Occupy movement) er en global protestbevegelse som vil trekke oppmerksomhet til økonomisk ulikhet, grådighet i næringslivet, problemet med lobbyvirksomhet, banksystemets feil og mer. Bevegelsen er inspirert av den arabiske våren, og kan også sees som en reaksjon på de siste årens finansielle kriser og måten disse krisene ble håndtert. Bevegelsens slagord er: "Vi er 99 %, som refererer til bevegelsen, hevder å representere hoveddelen av befolkningen, i motsetning til den lille eliten som de mener at dagens system favoriserer".


== Se også ==
Occupy Wall Street
Lundströmelva

Lundströmelva er ei elv som renner gjennom Lundströmdalen på Spitsbergen på Svalbard. Den ligger på skillet mellom Nordenskiöld Land og Sabine Land. Den er ei sideelv til Kjellströmelva, og er rundt 23 km lang. Elva har utspring fra Slottsbreen, og renner derfra først mot sør, senere mot øst, før den sør for fjellet Slottet snur mot sør igjen og renner gjennom Lundströmdalen. Den munner ut i Kjellströmelva gjennom et stort vifteformet elvedelta.
Elva er oppkalt etter den svenske botanikeren Axel Nicolaus Lundström (1847-1905), professor ved Uppsala universitet og deltaker på den svenska ekspedisjonen til Jenisej i 1875, under Nordenskiölds ledelse.


== Referanser ==
Marcus Postumus

Marcus Vipsanius Agrippa Postumus (født 26. juni 12 f.Kr., død 20. august 14), også kjent som Agrippa Postumus og Postumus Agrippa, var sønn av Marcus Vipsanius Agrippa og Julia den eldre. Hans besteforeldre på morsiden var den romerske keiseren Augustus og hans andre kone Scribonia.
Født like etter farens død (herav navnet), ble han adoptert av keiser Augustus. I en kort periode var han arving til tronen etter Augustus, men under uklare omstendigheter ble han arrestert og sendt i eksil. Omkring tiden til Augustus' død ble han henrettet av sine vakter.
Parisbreen

Se også Parisbreen (Svalbard).
Parisbreen er en isbre i Wohlthatmassivet i Dronning Maud Land. Den er om lag 18 kilometer lang og strømmer nordvestover mellom Zwieselhøgda og Vestre Petermannkjeda.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Den ble ytterligere kartlagt av en sovjetisk ekspedisjon i 1960–61 som ga den navnet Lednik Parizhskoy Kommuny etter Pariserkommunen.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 10900
Parisbreen Stadnamn i norske polarområde, Norsk polarinstitutt
Potetsalat

Potetsalat er en matrett som i hovedsak består av kokte poteter som er skåret i terninger, rømme og majones. Mange bruker imidlertid også gjerne mange andre ingredienser i potetsalaten, som crème fraîche, eple, vanlig løk, rødløk, vårløk, purreløk eller gressløk, sylteagurk, kapers, sitronsaft, sukker, og ulike andre frukter, krydder (som salt,  pepper og sennep) og urter.
Ingrediensene blandes sammen og potetsalaten serveres enten kald eller lunet, etter at den har fått stå en tid å trekke.


== Eksterne lenker ==
(en) Potato salads – kategori av bilder, video eller lyd på Commons
Lars Espen Skogvold

Lars Espen Skogvold (født 17. oktober 1972) er en norsk musiker, sanger, låtskriver, plateprodusent saksofonist og gitarist.
Han er mest kjent som sanger i dansebandet Trond Erics. Etter oppløsnigingen av Trond Erics, var han med å startet det nye dansebandet Vagabond i 2008.
Han synger «Speilbilde» med Elisabeth Andreassen. Han drivet eget lydstudio på Løten.


== Diskografi ==


=== Vagabond ===
Vagabond (2009)
2 (2012)


=== Trond Erics ===
Det ligger no rart i luften (2001)
Donna Bella Donna (2004)
Perleporten (2005)
Speilbilde (2006)
Trond Erics aller beste (2007)


=== Andre deltagelser ===
Diverse artister: Sommerdansen 2000 (2000)
Dænsebændet: Ei gave tæll deg (2001)
Diverse artister: Dansebandfestivalen Seljord 2001 (2001)
Håkon Banken: Flickan från Gästis (2001)
Diverse artister: Årets Dansebandmelodi 2002 (2002)
Lotta Svartdahl: Alle tiders (2002)
Diverse artister: Dansegalla (2002)
Diverse artister: Dansefestivalen 2002 - Råte løyle (2002)
Rita Engebretsen & Helge Borglund: Frem fra Glemselen kap.20 (2002)
Diverse artister: Årets Dansebandmelodi 2003 (2003)
Joe Bjørnars: Varsku her (2003)
Terje Mårstad: Sommerfest (2003)
Anne Nørdsti: Bygdeliv (2004)
Dænsebændet: Bæst i test (2004)
Anne Nørdsti: Bygdeliv (2004)
Berth Idoffs: Sommarhatt (2004)
Anne Nørdsti: Bonderomantikk (2005)
Diverse artister: Årets Dansebandmelodi 2005 (2005)
Diverse artister: Dansesommer (2005)
Jhohans: Leve i en drøm (2006)
Scandinavia: Alle mann til pumpene (2006)
Diverse artister: Sommer hele året! (2006)
Anne Nørdsti: Her vil jeg bo (2006)
Diverse artister: Sommerdansen 2 (2006)
Jan Roger Barth: Jan Roger Barth (2006)
Anne Nørdsti: Livli' på låven (2007)
Holmsve: Holmsve Beste (2008)
Joe Bjørnars: 20 beste (2008)
Diverse artister: Våre vakreste duetter (2010)
Hanne Mette: Vår (2011)
Diverse artister: Drømmesommer (2011)


== Eksterne lenker ==
(en) Lars Espen Skogvold på Internet Movie Database 
(en) Lars Espen Skogvold på Discogs
Shoichi Noma

Shoichi Noma (født Shoichi Takagi i 1911, død august 1984) var en japansk forlegger og var i over tretti år leder for selskapet Kodansha. 
Schoichi Takagi tok en utdannelse innen juss ved universitetet i Tokyo på 1930-tallet og ble adoptert inn i Noma-familien av Sae Noma i 1941, hvorpå han tok etternavnet «Noma». Samme år ble han leder for familiebedriften Kodansha. Etter andre verdenskrig gjorde det amerikanske styret gjorde utrenskinger av dem som hadde jobbet mot dem under krigen, og han ble avsatt, men fikk jobben igjen i 1949. Han ledet deretter bedriften fram til 1981.
I løpet av disse årene endret han profilen på bedriften fra et forlag som publiserte magasiner til et bokforlag. Han var svært suksessrik i det han gjorde, og ble kalt «den japanske publiseringens far». Han utvidet markedet til Kodansha til også å omfatte USA, og i 1980 var forlaget Japans største.
I tillegg til å utvikle forlaget jobbet han også for å fremme japansk- og internasjonal kultur. Han grunnla Publishers' Organization for Cultural Exchange for å fremme japansk kultur i utlandet og utenlandsk kultur i Japan og Noma-prisen for afrikanske publikasjoner og Noma prisen for litterasjon til dem som motarbeidet analfabetisme.


== Referanser ==


== Eksterne lenker ==
Kodansha Ltd. Company History
Notis om dødsfallet hans i Daytona Beach Morning, 11. august 1984
Prževal’skijbreen

Prževal'skijbreen er en isbre i Wohlthatmassivet i Dronning Maud Land. Den ligger øst i den sentrale delen av Humboldtfjella.
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Området ble ytterligere kartlagt av en sovjetisk ekspedisjon i begynnelsen av 1960-årene som ga den navnet Lednik Prževal'skogo etter den russiske geografen Nikolaj M. Przjevalskij (1839–1888).


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 11683
Prževal’skijbreen Stadnamn i norske polarområde, Norsk polarinstitutt
Chang og Eng Bunker

Chang og Eng Bunker (kinesisk: 昌; pinyin: Chāng, thai: จัน = Chan; kinesisk: 恩; pinyin: Ēn, thai: อิน = In, ofte bare kalt Chang og Eng, født 11. mai 1811, døde 17. januar 1874) var to sammenvokste tvillinger som ble født i Siam (nåværende Thailand). Som voksne var de bosatt i USA. De ble verdensberømte da de turnerte verden rundt på begynnelsen av 1830-tallet som severdigheter i freak shows og på sirkus. Berømmelsen førte til betegnelsen «siamesiske tvillinger» for sammenvokste, eneggede tvillinger. 


== Eksterne lenker ==
(en) Chang and Eng Bunker – kategori av bilder, video eller lyd på Commons 
(en) Chang and Eng Bunker – galleri av bilder, video eller lyd på Commons 
Mer om brødrene (på engelsk)
Digitalisert dokumentasjon om og etter brødrene
Dean Corll

Dean Arnold Corll (født 24. desember 1939, død 8. august 1973) var en amerikansk seriemorder, også kjent som «Candy Man» og «The Pied Piper», som sammen med to yngre medsammensvorne (David Owen Brooks og Elmer Wayne Henly) bortførte, voldtok, torturerte og drepte minst 28 unge gutter i tiden 1970 til 1973 i Houston i Texas. Forbrytelsene, som ble kjent som «Massemordene i Houston», ble kjent kun etter at Henly skjøt og drepte Corll. 
Corll fikk tilnavnene «Candy Man» og «The Pied Piper» fordi han og hans familie hadde eid og drevet en sukkertøyfabrikk og at han hadde vært kjent for å gi bort godteri til lokale barn. På den tiden hans forbrytelser ble kjent ble de ansett som et av de verste eksemplene på seriemord i USAs historie.


== Referanser ==


== Eksterne lenker ==
(en) Dean Corll på Internet Movie Database
Lollia Paulina

Lollia Paulina (død 49) var en nobel romersk kvinne som levde i det 1. århundre. I år 38 var hun keiserinne i egenskap av å være den tredje konen til keiser Caligula. Hennes far var konsulen Marcus Lollius Paulinus, og hennes mor var Volusia Saturnina, en søster av senator og konsul Lucius Volusius Saturninus. Hennes bestemor på morssiden var en slektning av Tiberius. Senatoren og konsulen Marcus Aurelius Cotta Maximus Messalinus var hennes onkel på morssiden, og hennes farfar var general Marcus Lollius Paulinus. Paulinas yngre søster var Lollia Saturnina, som var gift med konsulen Decimus Valerius Asiaticus med hvem hun hadde en sønn.
Etter å ha arvet sine slektninger ble hun ekstremt rik. Hennes første ektemann var suffekt konsul i år 31 og en romersk guvernør, Publius Memmius Regulus. Tacitus beskriver ham som en mann med «verdighet, som var en person med innflytelse og et godt renommé». Regulus døde i år 62. I år 38 ga Caligula ordre til Regulus om å skille seg fra Paulina etter at han overhørte en bemerkning om hennes bestemors skjønnhet. Paulina ble tvunget til å skille seg fra Regulus og gifte seg med Caligula. Hun ble hans tredje kone og keiserinne i 38. Caligula skilte seg fra henne etter 6 måneder fordi hun var ufruktbar, og forbød henne å sove med eller ha forbindelser med en annen mann.
Paulina ble senere en rival til Caligulas søster Agrippina den yngre, og ble foreslått som fjerde kone til den romerske keiseren Claudius. I år 49 sørget Agripinna, som nå var gift med Claudius, for å anklage Paulina for trolldom. Hun fikk aldri en rettssak, hennes eiendom ble konfiskert og hun ble sendt i eksil. Tacitus forteller oss at Paulina ble tvunget til å begå selvmord under overvåking av en oberst blant vaktene, og antyder at dette ble gjort etter Agrippinas ordre.


== Referanser ==
L.W.Th. Bratz

L.W.Th. Bratz (Ludvig Wilhelm Theodor Bratz) (født 25. oktober 1811, død 8. februar 1868) var en dansk maler som særlig er kjent for sitt virke i Norge.
Bratz gikk på Kunstakademiet i København i årene 1826-32 for senere å få ansettelse som miniatyrmaler ved Den kgl. Porcelainsfabrik. Rundt 1840 må han ha reist til Norge.
Han har utført en del portretter, men er mest kjent for maleriet «Marked på Stortorvet» fra 1843 hvor han blant annet portretterer madam Nubsen, Henrik  Wergeland, Johan Fjeldsted Dahl og  Erik Røring Møinichen.
Bratz giftet seg med Emilie da Fonseca i 1841. Hun var opprinnelig dansk og ansatt som skuespiller ved Christiania Theater.Han er gravlagt på Vår Frelsers gravlund i Oslo.


== Referanser ==


== Kilder ==
(da) L.W.Th. Bratz på Kunstindeks Danmark / Weilbachs Kunstnerleksikon
DigitaltMuseums omtale av «Marked på Stortorvet»
Per Erik Gjedtjernet

Per Erik Gjedtjernet (født 15. februar 1969) er en norsk musiker og keyboardist. Han er mest kjent som keyboardist og låtskriver i danseorkesteret Picazzo fra 1995 til 2006 og igjen fra 2014 da bandet ble gjenforent. Han spilte også keyboard i bandet Vagabond.


== Diskografi ==


=== Vagabond ===
AlbumVagabond (2009)
2 (2012)
3 (2013)SinglerRadio (2009)
Stockholm tur-retur (2009)
Sjømann Per (2010)


=== Picazzo ===
AlbumBlanke ark (1998)
Timeglass (2000)
Tusen dager til (2003)
Mesterverk (2004)
Nye farger (2005)
Hvor skal vi sove i natt (2007), låtskriver
De aller beste (2014)
Blindvei (2016)
Hvis morgendagen aldri kommer – Live (2017)SinglerFlammer i regn (1996)
Hvis morgendagen aldri kommer (1998)
Dagen er vår (2003)
Norske jenter (2005)


=== Deltar på ===
The Young Ones: First Move EP (1994)
Tylden & co: Bare bra dansemusikk (1997)
Tylden & co: Lukter av fugl (1998)
Tylden & co: NM 1999 for danseband (1999)
Tylden & co: Sommerdansen 2000 (2000)
Dænsebændet: Ei gave tæll deg (2001)
Tylden & co: Årets Dansebandmelodi 2001 (2001)
Gunnar Fjeldseth Band: Det er hælj (2001)
Tylden & co: Dansebandfestivalen Seljord 2001 (2001)
Tylden & co: Årets Dansebandmelodi 2002 (2002)
Tylden & co: Dansegalla 1 (2002)
Gunnar Fjeldseth Band: Minnenes Café – Våre aller beste (2002)
Tylden & co: Dansegalla 2 (2002)
Tylden & co: Dansebandfestivalen Seljord 2002 (2002)
Tylden & co: Årets Dansebandmelodi 2003 (2003)
Tylden & co: Dansegalla 3 (2003)
Tylden & co: Spellemenn med Spellemann (2004)
Tylden & co: Dansefestivalen Sel 2004 (2004)
Tylden & co: På dansefot 2 (2005)
Tylden & co: Dansesommer! (2005)
Rainbow med Lars Kristoffersen: Blå blå øyne (2005)
Big Box: Norske danseband Vol. 2 (2005)
Tylden & co: Hjem til jul – en musikalsk julekalender (2006)
Tylden & co: Dansebølger (2007)
EVA Records: Absolute Danseband 3 (2007)
Tylden & co: Dansefestivalen Sel 2008 (2008)
Casanova: Andre akt (2008)
Kjetil Nordfjeld & Christiania: Sterke saker (2009)
Contrazt: Uten kart og kompass (2009)
Tylden & co: Dansefestivalen Sel 2009 (2009)
Rainbow med Lars Kristoffersen: Den fineste i verden (2009)
Tylden & co: Sommerfest! (2010)
Anne Berit Andersen: Maleri – utafør sted og tid (2010)
Rainbow med Lars Kristoffersen: Den fineste i verden (2010)
Hanne Mette: Vår (2011)
Tylden & co: Seljordfestivalen 2011 (2011)
Nizeguys: I en sommarnatt (2011)
Tylden & co: Dansebandjul 2 (2011)
Kjetil Nordfjeld & Christiania: Kjetil Nordfjeld & Christiania 15 år (2012)
Tylden & co: Seljordfestivalen 2012 (2012)
Tylden & co: Våre vakreste kjærlighetsviser (2012)
Rainbow med Lars Kristoffersen: 20 år med Lars Kristoffersen (2012)
Tylden & co: Seljordfestivalen 2013 (2013)
Hanne Mette: Minner (2013)
Hanne Mette: Akkurat nå (2015)
Tylden & co: God jul (2015)
Menneskelig kapital

Menneskelig kapital, også kalt humankapital er den totale mengden kvalifikasjoner, evner og kunnskap en arbeidstaker har. 
Begrepet er spesielt vanlig i kunnskapsintensive bransjer, hvor det er viktig å opprettholde, eller å fortsette å øke nivået på menneskelig kapital, gjennom utdanning og opplæring. Dette for å stimulere til økonomisk vekst.
Fra et nasjonaløkonomisk perspektiv begynner menneskelig kapital å dannes gjennom den formelle skoleutdanningen, og fortsetter som en livslang læringsprosess. Det er i alle nasjoners interesse å oppnå en høy menneskelig kapital før den enkelte er klar for arbeidslivet.
Humankapitalens økonomiske betydning har lenge vært kjent, men de siste årene har dens grunnpillarer blitt endret fra å bli mindre og mindre basert på produksjon av varer, og stadig mer på produksjon og bearbeiding av data og informasjonsteknologi. Ny teknologi har raskt skapt et behov for nye kompetanseområder og yrker.
Kalydon

Kalydon (gresk: Καλυδών; genitiv: Καλυδῶνος) var gresk oldtidsby i Aitolia i Hellas. Den lå på vestsiden av elven Evinos, og på den nordlige kysten av vestlige delen av Korintbukta.

I henhold til gresk mytologi fikk byen sitt navn etter dens grunnlegger Kalydon, en sønn av Aitolos. Kalydon fikk bare døtre hvor en av dem, Epikaste, giftet seg med Agenor, sønn av hennes onkel Pleuron og bror av Kalydon, og grunnlegger av nabobyen som bærer hans navn.I nærheten av byen Kalydon sto fjellet Zygos (som i dag heter Arakynthos) og i skråningene til fjellet var lokaliseringen for den mytologiske jakten på det kalydonske villsvin. Byen hadde en betydningsfull helligdom kjent som Laphrion som var dedikert til Artemis Laphria og Apollon Laphrios.
I år 31 f.Kr. tvangsflyttet den romerske herskeren Augustus  til den nye kolonien Nicopolis på vestkysten av Hellas. Den nye byen ble grunnlagt for å feire minnet av slaget ved Actium hvor Marcus Antonius ble nedkjempet tidligere det samme året. Da befolkningen ble flyttet ut fjernet romerne på samme tid det meste kunsten og kostbarhetene i byen til Patras som lå ved Patrasbukta på nordkysten av Peloponnes. Blant det som ble fjernet var kultisk statue av Artemis i gull og elfenbein. 
Den greske geografen og historikeren Strabon kommenterer i sitt verk Geographia om den tidligere skjønnheten av byen Kalydon som var blitt øde: «Kalydon og Pleuron, som nå er virkelig redusert, skjønt i tidligere tider var disse bosetninger en utsmykning av Hellas...» Ruinene av byens festningsverk og teater er fortsatt synlig i dag.


== Referanser ==


== Eksterne lenker ==
Kalydon i Nordisk familjebok (2. oppl., 1910)
Empire of the Atom

Empire of the Atom er en science fiction-roman av A.E. van Vogt, en såkalt «fix-up» der noveller er satt sammen til en roman. Novellene ble først publisert i magasinet Astounding. Romanen ble publisert av Shasta Publishers i 1957.Fortellingene foregår i en verden som er ødelagt av krig, tilsynelatende mellom jordiske nasjoner, der vi følger mutanten Clane. Boken fikk en oppfølger i The Wizard of Linn (fra 1962).


== Handling ==
I fremtiden, litt over 10 000 år fra nåtiden, føder en adelskvinne et misdannet barn, en konsekvens av at barnet ved et uhell ble utsatt for stråling fra et av templene til Atom-gudene. Men babyen holdes i live fordi atom-prestene ønsker å gjennomføre et eksperiment for å se hva som kan skje dersom gutten, i motsetning til andre mutante barn, får full utdannelse av en atom-prest. I løpet av ungdomsårene hjelper den mutante gutten Clane faren sin med å vinne en krig mot Mars. Han fortsetter også studiene sine samtidig som bestefaren, Lord Leader, og lærerne hans forsøker å beskytte ham mot alle intrigene som virvler rundt ham - spesielt de fra bestemoren Lydia. 
Etter at bestefaren hans dør, blir Clane et mål for et attentat. Men kort tid senere mottar Lady Lydia en vase som inneholder leiemorderens aske. Selv et direkte frontalt angrep fra en milits mot Clane mislykkes, og Lady Lydia blir tvunget til å stanse angrepene mot Clane. En konflikt mellom Linnan-imperiet og opprørere på Venus gir Clane en mulighet til å reise med en ekspedisjon for å utforske ruinene til en gammel by der. Men venusianerne kidnapper Lord Advisor, og tusenvis av deres tropper - og forbereder seg på å henge dem. 
Men Clane dukker plutselig opp i leiren deres, og viser den fantastiske kraften etter Atom Gods. Når hele konflikten blir vunnet, kommer Clane tilbake til jordkloden med sine nye funn. Men til tross for Clanes advarsler blir Linnan Empire likevel overrasket av en stor invasjon av barbarer som kommer fra en største av Jupiters måner. Inntrengerne dreper blant annet Lord Advisor, og Clane må deretter ta kommandoen over alle de keiserlige styrkene.


== Referanser ==
Hans Olav Trøen

Hans Olav Trøen (født 27. mars 1970 i Eidsvoll) er en norsk musiker, bassist, saksofonist og gitarist. Han er mest kjent som bassist og som en av gründerne i bandet Vagabond.  I Vagabond var han med fra starten i 2008 til bandet lagt på is i januar 2014. Før den tid var han bassist i coverbandet Exit fra 1992 til 1994, bassist i Torry Enghs fra 1994 til 1998. Begynte deretter som bassist og saksofonist i Dænsebændet fra 1999 til
han forlot bandet i 2007. Fra august 2014 er han bassist i bandet Contrazt.  Har i en årrekke sittet som tillitsvalgt i artistorganisasjonen Gramart.


== Diskografi ==
Contrazt
. Hælj (2015)
. Før sola går ned(2016)
. Luksusliv (2017)
. Kalas (2019)


=== Vagabond ===
Vagabond (2009)
2 (2012)
3 (2013)


=== Dænsebændet ===
Gøy på landet (2000)
Ei gave tæll deg (2001)
Får vi lov? (2002)
Gode og gamle (2004)
Bæst i test (2004)
Julemoro (2004)
Den peneste på Dokka (2006)
Livat jubileum (2007)
30 år i tjeneste (2012)


=== Diverse ===
Venn (2005)


== Referanser ==